13.12.2014 Jurnalul Oficial al Uniunii Europene L 358/13 REGULAMENTUL (UE) NR. 1327/2014 AL COMISIEI din 12 decembrie 2014 de modificare a Regulamentului (CE) nr. 1881/2006 în ceea ce priveşte limitele maxime pentru hidrocarburile aromatice policiclice (HAP) prezente în carnea și produsele din carne afumate în mod tradițional și în peştele și produsele pescăreşti afumate în mod tradițional (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comuni- tare privind contaminanții din alimente (), în special articolul 2 alineatul (3), întrucât: (1) Regulamentul (CE) nr. 1881/2006 al Comisiei (*) stabileşte limitele maxime pentru hidrocarburile aromatice poli- ciclice (HAP) prezente în produsele alimentare, inclusiv în carnea și produsele din carne afumnate și în peştele şi produsele pescărești afumate. (2)  Conform regulamentului menționat, limitele maxime pentru HAP trebuie să fie sigure și cât mai reduse posibil (ALARA), pe baza unor bune practici de fabricație și în domeniul agricol/piscicol. În 2011, datele privind peştele afumat şi carnea afumată au arătat, de asemenea, că se pot atinge niveluri maxime mai reduse. Cu toate acestea, în unele cazuri a fost necesară adaptarea tehnologiei de afumare. Prin urmare, pentru carnea și produsele din carne afumate și peşte şi produsele pescăreşti afumate, s-a acordat o perioadă de tranziție de trei ani înainte de data intrării în vigoare a unor limite maxime mai reduse începând cu 1 septembrie 2014. (3) Totuşi, date recente demonstrează că, în ciuda aplicării în măsura posibilului a bunelor practici de afumare, nu pot fi obținute niveluri mai reduse de HAP în mai multe state membre, în cazul anumitor tipuri de carne şi produse din carne afumate în mod tradițional şi de peşte și produse pescăreşti afumate în mod tradițional, deoa- rece, în aceste cazuri, practicile de afumare nu pot fi modificate fără a modifica în mod semnificativ caracteristi- cile organoleptice ale alimentelor. Prin urmare, astfel de produse afumate în mod tradițional ar dispărea de pe piață, ceea ce ar duce la închiderea multor întreprinderi mici și mijlocii ((IMM-uri). (4) Prin urmare, este oportun să se prevadă o derogare de la aplicarea limitelor maxime mai reduse pentru HAP de la 1 septembrie 2014 pentru anumite state membre, timp de 3 ani, pentru producția și consumul locale de carne şi produse din carne afurmate în mod tradițional şi/sau de peşte și produse pescăreşti afumate în mod tradițional. Limitele maxime aplicabile în prezent ar trebui să se aplice în continuare respectivelor produse afumate. Această derogare ar trebui să includă, în general, toată carnea şi produsele din carne şi/sau peştele și produsele pescăreşti fără a se menționa denumiri specifice de produse alimentare. (5)  Statele membre în cauză ar trebui să continue să monitorizeze prezența HAP în produsele respective şi să instituie programe care să pună în aplicare bunele practici de afumare în cazurile în care este posibil. (6)  În termen de trei ani de la data aplicării prezentului regulament, situația ar trebui reevaluată pe baza tuturor infor- mațiilor disponibile, ceea ce ar putea avea ca rezultat o listă mai restrânsă şi mai detaliată a tipurilor de carne şi produse din carne afurnate în mod tradițional şi de peşte și produse pescăreşti afumate în mod tradițional pentru care s-ar putea acorda apoi o derogare pentru producția și consumul locale fără o limită de timp. (7)  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare şi hrană pentru animale, () JOL37,13.2.1993,p.1. () Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).